Tajewwaqt d aferdis n umakun imi tuɣal d argaz, ihi nezmer ad tt-neḥseb d awadem, yerna acennay iglem-d s telqay tajewaqt amek-itt dɣa yessemres amaɣun n yizri ilaw “yecṛuṛqen”,”yettṛeqṛiqen”. Dagi, aglam yusa-d s wudem usrid, yerna aferdis-agi n umakun (ayen yeɛnan tajewwaqt) ur yelli ara di tmacahut yezmer ad yili d asugen n umedyaz am wakken i yezmer diɣ d tamcahut i yessen i d-yewwi deg tezlit-is; imi yettuneḥsab d tawwurt issi tebda tmukrist acku tajewwaqt tembaddal tuɣal d argaz (waɣzen) dɣa yenna-as ad teddu yid-s dagi i yebda wugur. Yerna yessed ɣef uglam n uferdis-agi n umakun akken ad ibeggen amek i yettbeddil uwadem(waɣzen) di tɣanimt ɣer tjewwaqt.